בהגשה קבוצתית יש לציין את שמות חברי הקבוצה:

היעזרו בסרטון הלמידה בו צפיתם בחלק הקודם:

<https://youtu.be/sojvAf1oQl8>

## ענו על השאלות:

מנהלת בית הספר הודיעה כי כיתתכם נבחרה לייצג את בית הספר בתערוכת קומיקס בינלאומית בלונדון. לשם כך עליכם לארגן טיסות ומלונות עבור שישה נערים ונערות מעל גיל 15 ושני מבוגרים. הנסיעה תתקיים בשבוע הראשון של חודש אוקטובר.

1. מצאו **שני מנועי חיפוש ייעודיים לאיתור טיסות** באינטרנט. השתמשו לשם כך ברבי-המנוע Metacrawler ו-Metager.
2. בכל אחד ממנועי החיפוש - אתרו את **הטיסה הישירה הזולה ביותר** ללונדון בתאריכים 7-1 באוקטובר. ציינו מה המחיר לנוסע, מה שם חברת התעופה ובאיזה שדה תעופה נוחתים.
3. מצאו בגוגל **שני מנועי חיפוש ייעודיים** לאיתור מלונות באינטרנט.
4. בכל אחד ממנועי החיפוש - **חפשו שלושה מלונות מומלצים** ברמת שלושה כוכבים במרכז לונדון לשישה לילות (בתאריכים 7-1 באוקטובר).
**דרגו את המלונות מהזול ביותר ליקר ביותר** לפי מחיר חדר סטנדרטי.
5. כדי להתרשם מאתרי התיירות המרכזיים בלונדון היפה, בצעו חיפוש בגוגל תמונות, שהוא **מנוע חיפוש ייעודי לתמונות** כמובן. מהן שלוש האטרקציות המובילות בעיר, כפי שעולה מהחיפוש בתמונות? האם בתמונות במנועי חיפוש ייעודיים אחרים עולות אטרקציות מובילות אחרות? אם כן, ציינו לפחות עוד שתיים כאלה.
6. לונדון ידועה בהצגות ובכדורגל שבה, ובוודאי תרצו לצפות באחד הערבים בהצגה או במשחק כדורגל. **מצאו שלושה מנועי חיפוש ייעודיים** לאיתור כרטיסים והשיבו: האם תוכלו לצפות גם בהצגה וגם במשחק כדורגל באותו השבוע? אם כן, מצאו לפחות שתי הצגות ושני משחקים כאלה.
7. צ'אנג וונג הוא אומן קומיקס סיני שמציג את עבודותיו בתערוכה. כחובב מסורת אנגלית, הוא מתכוון לבקר במספר פאבים אנגליים כדי לאכול פיש אנד צ'יפס. בביתו בסין אין גישה מלאה למנועי חיפוש מערביים. היכנסו לנעליו ועזרו לו לחפש שלושה פאבים מומלצים בלונדון שמגישים פיש אנד צ'יפס, באמצעות **מנועי חיפוש סיניים**.
8. השוו את תוצאות החיפוש שהתקבלו בסעיף הקודם לתוצאות ב-Metacrawler. האם יש חפיפה ביניהן?